Diari Oficial de la Generalitat Valenciana


Sumari del DOGV 9981, del 12-11-2024 (2024/11897)

RESOLUCIÓ d’11 de novembre de 2024, de modificació de la Resolució de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència i Conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11688

CVE
:   BNHW-X-7615-09803

Data del document
:   11-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

El Decret 17/2024, de 12 de juliol, del president de la Generalitat, determina el nombre i la denominació de les conselleries en què s’estructura l’Administració del Consell, així com les seues atribucions. L’article 3 assigna a la Vicepresidència i Conselleria de Servicis Socials, Igualtat i Vivenda les competències en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenrotllament, voluntariat social i vivenda.

El Decret 81/2024, de 12 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, adopta les mesures organitzatives necessàries per a establir esta estructura, amb l’objectiu primordial d’atendre amb eficàcia les competències que s’han atribuït als departaments de l’Administració del Consell. A este efecte, el títol II del Decret 81/2024, de 12 de juliol, del Consell, regula l’estructura i competències dels òrgans superiors i directius d’esta Vicepresidència i Conselleria.

Mitjançant la Resolució de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, publicada en el *Diari Oficial de la Generalitat Valenciana*  núm. 9851, de 17 de maig de 2024, es va delegar l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda.

Amb l’objectiu d’aconseguir una major agilitat i simplificació en la resolució de determinats assumptes, es considera oportú introduir una modificació en la delegació efectuada en els òrgans d’esta Vicepresidència i Conselleria.

Per tot el que s’ha exposat, i de conformitat amb el que s’establix en l’article 63 de la Llei 5/1983, de 30 de desembre, del Consell, i els articles 9 i següents de la Llei 40/2015, d’1 d’octubre, de règim jurídic del sector públic,

RESOLC

*Primer*

Afegir un nou apartat en el resolc primer, amb el següent text literal:

«8. La tramitació dels contractes d’emergència.»

*Segon*

Modificar el resolc quart amb el següent text literal:

«Quart. Delegació en la persona titular de la Secretaria Autonòmica del Sistema Sociosanitari

Delegar en la persona titular de la Secretaria Autonòmica del Sistema Sociosanitari la resolució de les delegacions de competències en les entitats locals en matèria d’infraestructures i equipaments de centres de servicis socials, així com l’acord d’inici de revocació de la delegació de competències i la seua revocació.»

*Tercer*

La present resolució entrarà en vigor l’endemà de la publicació en el *Diari Oficial de la Generalitat Valenciana*.

  

València, 11 de novembre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda